**Ministru kabineta noteikumu projekta „Grozījumi Ministru kabineta 2009. gada 6. oktobra noteikumos Nr. 1151 „Noteikumi par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem (Nacionālais radiofrekvenču plāns)”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks(500 zīmes bez atstarpēm)  | Ministru kabineta noteikumu projekts „Grozījumi Ministru kabineta 2009. gada 6. oktobra noteikumos Nr. 1151 „Noteikumi par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem (Nacionālais radiofrekvenču plāns)”” (turpmāk – noteikumu projekts)paredzaktualizēt radiofrekvenču spektra plānojumu radiosakaru dienestiem un iedalījumu radiosakaru sistēmām. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Elektronisko sakaru likuma 49. panta pirmā daļa un 50. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts paredz:1) radiofrekvenču spektra izmantošanas optimizēšanu ņemot vērā civilo un valsts aizsardzības struktūru vajadzības, grozot Nacionālā radiofrekvenču plāna 1. pielikuma noteiktās radiofrekvenču spektra joslas līdz 24 GHz. Tiek paredzēta aizsardzības un civilām sistēmām kopīga josla: 24,25–25,1 GHz.Noteikumu projekts arī paredz 1 350–1 400 MHz; 2 025–2 110 MHz, 2 200–2 290 MHz joslā noteikt lietojumu arī PMSE radiomikrofoni apraides iekārtas, video PMSE Portatīvas un mobilas radiolīnijas videosignāla pārraidei ar 2. pielikuma radiosaskarnēs: Radiosaskarne RS PMSE.01 un RS PMSE.02, noteiktiem izmantošanas parametriem. Papildus josla iedalīta PMSE: 7128–7240 MHz, 7282–7394 MHz .Noteikumu projekts paredz paplašināt ciparu radiolīniju (RRL) izmantojamo apjomu: 7900–8500 MHz un 14,6305 – 14,7985/15,0505 – 15,2185 GHz. Tiek pārskatītas 2.pielikuma radiosaskarnes RS FX.080PP un RS FX150PP. Izmaiņas šobrīd neskar diskutablo 25,25-26,5 GHz joslu, kura iedalīta gan aizsardzības gan civilo sistēmu lietošanas mērķiem, jo par joslu izmantošanu diskusijas tiks turpinātas (1. pielikuma 393., 394., 395., 396. un 397. punkts). Līdztekus, 1.pielikuma joslu iedalījums tiek precizēts atbilstoši radiofrekvenču spektra joslu aktuālajam dalījumam.2) Radiosakaru sistēmas Zemes stacijas kustībā (ESIM) iekļaušanai noteikumu projektā paredz grozījumus, lai ieviestu Latvijā ECC 2018. gada 6. jūlija lēmumu par sauszemes kustībā esošu Zemes staciju (ESIM) saskaņotu lietošanu, atbrīvošanu no individuālām atļaujām un brīvu apriti un lietošanu frekvenču joslās 10,7-12,75 GHz un 14,0 -14,5 GHz. Noteikumu projekts paredz papildinājumus 3. pielikumā ar tehniskām prasībām uz zemes esošajām Zemes stacijām kustībā (ESIM) ģeostacionāro (GSO) satelītu tīklā un neģeostacionāro (NGSO) satelītu tīklā. 3) Radiosakaru sistēmas: aktīvie satelītu sensori, iekļaušanai noteikumu projekta 1. pielikumā, 5250-5570 MHz joslā, tas ļaus izmantot mazjaudas satelītu sensorus, tostarp arī pētījumiem, kuru joma ir attīstībā. Lietošanas atļaujas katram gadījumam VAS “Elektroniskie sakari” plāno izskatīt atsevišķi, kuru elektromagnētiskā saderība tiks nodrošināta atbilstoši prasībām. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts un nevalstiskās institūcijas, kuras darbojās saskaņā ar Vides aizsardzības un reģionālās attīstības ministrijas (turpmāk – ministrija) 2015. gada 13. augusta rīkojumu Nr. 256 „Par Vides aizsardzības un reģionālās attīstības ministrijas radiofrekvenču spektra resursu izmantošanas koordinācijas darba grupas izveidi”. |
| 4. | Cita informācija | Elektronisko sakaru likuma 1. panta 26. punkts noteic, ka Nacionālais radiofrekvenču plāns ir saskaņā ar starptautiskiem līgumiem, konvencijām un standartiem izstrādāts plāns optimālam radiofrekvenču sadalījumam Latvijas teritorijā. Nacionālā radiofrekvenču plānā ietverti Eiropas Komisijas, Eiropas Pasta un telesakaru administrāciju konferences (CEPT), Eiropas Radiokomunikāciju Komitejas (ERC), Eiropas Elektroniskās Komunikāciju Komitejas (ECC) lēmumi un rekomendācijas. Nacionālā radiofrekvenču plānā tiek ietvertas tiešās atsauces uz lēmumiem, rekomendācijām, standartiem projekta tekstā, ja to paredz pārņemamais lēmums, un tiek piemērots izņēmums lēmumu normu pārņemšanā nacionālajos normatīvajos aktos. Nacionālā radiofrekvenču plānā tiek iekļautas visas atsauces uz Eiropas Savienības tā brīža aktuālajiem lēmumiem, un, stājoties spēkā katram nākamajam lēmumam, attiecīgajā grozījumu projektā tiek aizpildīta projekta anotācijas V sadaļa. Noteikumu projektā norādītie lēmumi nosaka kārtību attiecīgo radiofrekvenču spektra joslu lietojumos un tiek pārņemti nacionālajā tiesību sistēmā, kur darbojas bez izmaiņām, līdz šādas izmaiņas atkal tiek paredzētas Eiropas Savienības lēmumos un citos saistošos tiesību aktos.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķa grupas, kuras tiesiskais regulējums arī ietekmē vai varētu ietekmēt | Elektronisko sakaru komersanti radiofrekvenču spektra lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Noteikumu projekts šo jomu neskar. |
| 2. | Atbildīgā institūcija | Ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts šo jomu neskar. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji tika aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu ministrijas tīmekļvietnē. |
| 2. | Sabiedrības līdzdalība projekta izstrādē | Lai nodrošinātu sabiedrības līdzdalību, noteikumu projekts tika publicēts ministrijas tīmekļvietnē: www.varam.gov.lv 2021. gada jūlijā. |
| 3. | Sabiedrības līdzdalības rezultāti | Pēc viedokļu saņemšanas. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts akciju sabiedrība „Elektroniskie sakari” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts nemaina iesaistīto institūciju kompetenci. Institūcijas netiek likvidētas vai reorganizētas. |
| 3. | Cita informācija | Nav. |

Vides aizsardzības un

reģionālās attīstības ministrs A. T. Plešs

Vāvere 67026936

aija.vavere@varam.gov.lv